Sklep Sodišča (prvi senat) z dne 4. junija 2015 –
Argenta Spaarbank
(Zadeva C‑578/14)1(1)
„Predhodno odločanje – Davek na dobiček pravnih oseb – Direktiva 90/435/EGS – Člena 1(2) in 4(2) – Matične in odvisne družbe iz različnih držav članic – Skupni sistem obdavčitve – Odbitnost obdavčljivega dobička matične družbe – Dejanski in pravni okvir spora o glavni stvari – Razlogi, ki utemeljujejo nujnost odgovora na vprašanje za predhodno odločanje – Neobstoj zadostnih pojasnil – Očitna nedopustnost“
Vprašanja za predhodno odločanje – Dopustnost – Predlog, ki ne vsebuje nobenega pojasnila glede dejanskega stanja in pravnega okvira in v katerem ni navedenih razlogov, ki bi utemeljevali predložitev zadeve Sodišču – Očitna nedopustnost (člen 267 PDEU; Statut Sodišča, člen 23; Poslovnik Sodišča, člena 53(2) in 94) (Glej točke od 14 do 22.)
Izrek
Predlog za sprejetje predhodne odločbe, ki ga je Rechtbank van eerste aanleg te Antwerpen (Belgija) vložilo z odločbo z dne 28. novembra 2014, je očitno nedopusten.
1 –      UL C 81, 9.3.2015.